**Kaj potrebujete ob prihodu v Dom?**

V **prvem in drugem nadstropju** Doma stanujejo stanovalci in stanovalke, ki zaradi psihofizičnega stanja ne morejo več skrbeti zase in potrebujejo intenzivno varstvo, pomoč in nego pri opravljanju vseh življenjskih potreb in aktivnostih.

Stanovalci in stanovalke nosijo lastno garderobo in osebno perilo. Zaradi pogostega pranja in sušenja v domski pralnici je zaželeno, da je le to pralno (odsvetujemo volnena oblačila) in funkcionalno.

Vrsta in količina perila, ki ga stanovalec na tem oddelku potrebuje, je odvisna od fizičnega stanja in njegove sposobnosti udeleževanja se dnevnih aktivnosti.

Priporočamo navedeno garderobo:

* spodnje hlače (če nimate plenice) 10 kos.,
* spodnje majice 4 kos.,
* bombažne majice s kratkimi rokavi in dolgimi rokavi, vsakih po 5 kos.,
* nogavice 5 parov,
* pižama (ne spalna srajca) 3 kos.

V primeru, da se stanovalca čez dan poseda na invalidski voziček, pa še:

* copate,
* trenirko oziroma hlače na elastiko 6 kos.,
* toplejši brezrokavnik ali tople jopice.

Druge osebne stvari, ki jih stanovalci potrebujejo in naj jih prinesejo s seboj

* veljaven osebni dokument,
* zdravstveno kartico (z urejenim PZZ),
* zdravstveni karton
* ortopedske pripomočke, če jih imate (voziček, bergle, hoduljo ...),
* zdravila, če jih imate (vsa, ki so bila pisana pri zdravniku),
* plenice oziroma vložke (ki so bili pisani pri zdravniku),
* toaletne potrebščine (zobna pasta, zobna krtačka, glavnik ...),
* očala,
* protezo.